Kouluhallituksen kiertokirje hiihtolomasta 1933
N:o 580

KOULUHALLITUS

Helsingissä, marraskuun 16 päivänä 1933.

  K i e r t o k i r j e   ylä- ja alakansakouluseminaarien johtajille.

Opetusministeriön kehoitettua Kouluhallitusta kuluvan marraskuun 7 päivänä lähettämässään kirjeessä ensi tilassa ottamaan harkittavakseen kysymyksen, olisiko syytä ryhtyä muuttamaan koulujen nykyisiä loma-aikoja sillä tavalla, että kevätlukukauden keskivaiheille suunniteltu hiihtoloma kävisi mahdolliseksi, sekä, jos Kouluhallitus tulee muutoksen tarpeellisuudesta myönteiseen tulokseen, esittämään yksityiskohtaisen ehdotuksen hiihtoloman pituudesta ja tarpeellisen ajan hankkimisesta sitä varten lukuvuoden työaikaa siltä lyhentämättä, Kouluhallitus kehoittaa Teitä opettajakunnan mielipidettä kuultuanne ensi tilassa ja viimeistään tämän kuukauden 24 päivään mennessä antamaan lausuntonne yllämainitun hiihtoloman tarpeellisuudesta ja sen toteuttamisen mahdollisuudesta oppilaitoksessanne.

Viitaten seminaarinne opettajakirjastoon viime lokakuun 20 päivänä lähetetyssä maalaiskansakoulujen tarkastajien kokouksessa 4–7/4 1933 laaditussa pöytäkirjassa sivuilla 127–132 olevaan selvitykseen koulujen lukukausien ja lomien hygienisestä järjestelystä Kouluhallitus samalla ilmoittaa, että kysymyksessä oleva hiihtoloma on suunniteltu sijoitettavaksi 10–12 päivän pituisena helmi-maaliskuun vaihteessa tai maaliskuun alkupuolelle ja tätä varten tarvittava aika ajateltu saatavaksi siten, että joululomaa lyhennettäisiin 7–9 ja pääsiaislomaa parilla päivällä, jotapaitsi maaliskuun kuukausilupapäivä voitaisiin myöskin käyttää hiihtoloman hyväksi.

Kouluhallituksen puolesta:

V.t.ylijohtaja A. J. TARJANNE

Tarkastaja Arvo Vartia

</div>

Lähde
Kansallisarkistossa oleva kouluhallituksen kansanopetusosaston II arkiston sidos Dc:1 kiertokirjeet 1929–1933.

Kouluhallituksen kiertokirjeet